Title: Zxczxc
Author: Karol Bergmann
Last saved by: Jakubík Karol
Company: FEI

Správa zo zahraničnej pracovnej cesty 
Thessaloniki, Grécko 6. – 8. máj 2014
1.  Účastník ZPC:
Mgr. Karol Jakubík
Štátny radca
MŠVVaŠ SR 
Odbor stredných odborných škôl a konzervatórií
Stromová 1
831 30 Bratislava

2.  Zahraničná pracovná cesta:
Grécko
Thessaloniki
6. 5. 2014 – 8. 5. 2014 
CEDEFOP - EUROPEAN APPRENTICESHIP CONFERENCE STEERING ARTNERSHIPS FOR GROWTH
Cestovné náklady a pobytové náklady hradí MŠVVaŠ SR

3.  Rámcový program pobytu:

6. 5. 2014
12:30 			Odlet z Viedne
15:20 			Prílet do Thessalonik

7. 5. 2014
9:30-10:00		Registrácia
10:00-10:30		Otvorenie (James Calleja, Cedefop Director)
•	video správa od  Androully Vassiliou, komisárka pre vzdelávanie, kultúru, multijazyčnosť a mládež 
•	zvýšenie zamestnanosti mladej generácie: EÚ politiky/iniciatívy pre rozvoj učňovského vzdelávania (Antonio S. Mendes, EK, DG Education and Culture)
10:30-12:00 		Plenárne sedenie
•	nadchádzajúce príležitosti z ERASMUS+ (Dana Bachmann, EK, DG Education and Culture; Ute Haller-Block, Education, Audiovisual and Culture Executive Agency)
•	nezamestnanosť mladých a výzva pri zvyšovaní zamestnanosti mladých – schémy učňovského vzdelávania ako odpoveď na problém nezamestnanosti mladých (Peter Thiele, Spolkové ministerstvo vzdelávania a výskumu, Nemecko)
•	Učňovské vzdelávanie – opatrenia v EÚ (Kari Hadjivassiliou, Inštitút pre zamestnanosť, Veľká Británia)
•	Implementácia medzinárodných partnerstiev pre učňovské vzdelávanie (Isabelle Le Mouillour, BIBB, Nemecko)
•	Rozvoj učňovského vzdelávania v EÚ – Bruggské komuniké (Lore Schmid, CEDEFOP)
Predstavenie ateliérov (Christian Lettmayr, CEDEFOP)
12:00-12:30 		prestávka
12:30-13:30		Paralelné ateliéry – set 1
	Ateliéry boli moderované ako sekcie, ktoré umožňovali diskusiu na základné témy učňovského vzdelávania, a ktoré sa orientovali na konkrétne otázky jednotlivých účastníkov ako aj na príklady dobrej praxe. 
•	Ateliér 1 - Téma 1: Atraktivita 
•	Ateliér 1 - Téma 2: Kvalita
•	Ateliér 1 - Téma 3: Financovanie/riadenie
13:30-16:00		Priestor pre rozvoj partnerstiev – set 1
	Po konci každého ateliéru bol vytvorený priestor na rozvoj partnerstiev. Pre každú osobitnú tému boli určené niektoré členské štáty ako tzv. „supporteri“, a ktoré poskytovali príklady dobrej praxe a následne títo „supporteri“ posúvali tieto príklady dobrej praxe členským štátom, ktoré mali záujem o tieto informácie a pre účely konferencie boli označení ako „enquieri“. Priestor na rozvoj partnerstiev bol vytvorený za účelom prihlásenia sa do výzvy EK pod programom ERASMUS+ v rámci podpory Európskej Aliancie pre učňovské vzdelávanie alebo mimo nej. 
16:00 – 17:00	Paralelné ateliéry – set 2
	Ateliéry boli moderované ako sekcie, ktoré umožňovali diskusiu na základné témy učňovského vzdelávania, a ktoré sa orientovali na konkrétne otázky jednotlivých účastníkov ako aj na príklady dobrej praxe. 
•	Ateliér 2 - Téma 1: Atraktivita
•	Ateliér 2 - Téma 2: Kvalita
•	Ateliér 2 - Téma 3: Financovanie/riadenie
17:00 – 18:30	Priestor pre rozvoj partnerstiev – set 2
	Po konci každého ateliéru bol vytvorený priestor na rozvoj partnerstiev. Pre každú osobitnú tému boli určené niektoré členské štáty ako tzv. „supporteri“, a ktoré poskytovali príklady dobrej praxe a následne títo „supporteri“ posúvali tieto príklady dobrej praxe členským štátom, ktoré mali záujem o tieto informácie a pre účely konferencie boli označení ako „enquieri“. Priestor na rozvoj partnerstiev bol vytvorený za účelom prihlásenia sa do výzvy EK pod programom ERASMUS+ v rámci podpory Európskej Aliancie pre učňovské vzdelávanie alebo mimo nej. 
19:00			Recepcia
8. 5. 2014
10:00 – 11:00	Parallel Ateliers – set 3
	Ateliéry boli moderované ako sekcie, ktoré umožňovali diskusiu na základné témy učňovského vzdelávania, a ktoré sa orientovali na konkrétne otázky jednotlivých účastníkov ako aj na príklady dobrej praxe. 
•	Ateliér 3 - Téma 1: Atraktivita
•	Ateliér 3 - Téma 2: Kvalita
•	Ateliér 3 - Téma 3: Financovanie/riadenie
11:00 - 12:30		Priestor pre rozvoj partnerstiev – set 3
	Po konci každého ateliéru bol vytvorený priestor na rozvoj partnerstiev. Pre každú osobitnú tému boli určené niektoré členské štáty ako tzv. „supporteri“, a ktoré poskytovali príklady dobrej praxe a následne títo „supporteri“ posúvali tieto príklady dobrej praxe členským štátom, ktoré mali záujem o tieto informácie a pre účely konferencie boli označení ako „enquieri“. Priestor na rozvoj partnerstiev bol vytvorený za účelom prihlásenia sa do výzvy EK pod programom ERASMUS+ v rámci podpory Európskej Aliancie pre učňovské vzdelávanie alebo mimo nej. 
12:30-13:00 		Závery konferencie
16:00			Odlet z Thessalonik
17:20			Prílet do Viedne
4. Stručný priebeh rokovaní:
Konferencia bola zameraná na tvorbu partnerstiev pri rozvoji systému OVP a učňovského vzdelávania naprieč celou Európou. CEDEFOP v rámci podpory Európskeho semestra ako aj podpory Európskej Aliancie pre učňovské vzdelávanie, ktorej predchádzalo podpísanie Memoranda o spolupráci v OVP v Európe, a ktorého signatárom bola aj Slovenská republika. Na konferencii sa opätovne prebrala problematika hodnotiaceho procesu ET 2020 ako aj potreby nastavovania nových krátkodobých opatrení v oblasti OVP. 
V rámci jednotlivých ateliérov sa Slovensko zúčastnilo nasledovných ateliérov a príslušných tém:
1.	ATELIER 1/3 – Riadenie - Téma 6 – Podporiť národné politické dialógy vedúce k tvorbe partnerstiev, národných aliancií a/alebo legislatívnych rámcov pre systémy OVP
2.	ATELIER 2/1 - Atraktivita Téma 8 – Zahrnutie podnikov do tvorby vzdelávacích programov a ich zmien
3.	ATELIER 3/2 – Kvalita - Téma 19 – Vytvorenie tréningových centier v rámci podpory malých a stredných podnikov, ktoré by mohli spolupracovať pri naberaní učňov

5.  Odporúčané závery:
Interaktívne stretnutie v rámci konferencie  "Conference on Apprenticeships - Steering for Growth", ktorú zastrešil CEDEFOP a EK. Stretnutie poslúžilo na získavanie materiálov a informácií o systémoch OVP v konkrétnych členských krajinách ako aj o ďalších reformných krokoch v týchto štátoch. Vzhľadom na to, že Slovensko sa výrazným spôsobom orientuje na zavádzanie prvkov duálneho systému vzdelávania do systému OVP, primárne sa orientovalo pri získavaní podkladov a informácií na Nemecko, Rakúsko a Švajčiarsko. Výsledkom konferencie boli PR aktivity a nadviazanie kontaktov s ostatnými členskými štátmi pri možnej spolupráci v rámci výziev v programe ERASMUS+ ako aj využitie platformy Európskej Aliancie pre učňovské vzdelávanie pre ďalší rozvoj systémov OVP v členských krajinách.
V rámci prezentácie jednotlivých krajín v rôznych workshopoch boli preberané otázky reforiem a systémových opatrení v OVP. V Maďarsku predstavili pred 2 rokmi systém duálneho vzdelávania a legislatívne opatrenia na zavedenie duálneho vzdelávanie. Nemeckí partneri vyzdvihli prvok politickej podpory na systémové zmeny v OVP, ktorí vidia ako prvý predpoklad na zmeny. Ďalším dôležitým krokom je zahrnutie všetkých relevantných partnerov, ktorí sa podieľajú na systéme OVP. Potrebné je vytvoriť verejno-súkromné partnerstvá na riadenie OVP. Je potrebné do týchto partnerstiev zahrnúť komory a iné organizácie zamestnávateľov, ktorí budú zastrešovať systém OVP zo strany zamestnávateľov, ktorí poskytujú praktické vyučovanie. V rámci duálneho systému vzdelávania je rozhodujúcou organizáciou, ktorá zodpovedá za kvalitu, proces vzdelávania a záverečné skúšky je komora. Certifikáciu podniku, a certifikát o ukončení vzdelávania vydáva práve táto komora, ktorá sa zároveň podieľa na financovaní praktického vzdelávania. Proces kvality je potrebné merať na vstupe, počas priebehu vzdelávania ako aj na výstupe. Krajiny ako Dánsko, Nemecko, Rakúsko, či Švajčiarsko konštatovali, že duálny systém vzdelávania je súčasťou kultúry týchto krajín a je zodpovednosťou podnikov pripravovať kvalitnú pracovnú silu, a dotvárať si vlastné kádre, ktoré tak zvyšujú konkurencieschopnosť ekonomiky a priemyslu. Dôležité je podotknúť, že vo vyššie spomínaných krajinách beží duálne vzdelávanie vo viacerých rovinách. Najdôležitejším meradlom rozdielneho prístupu k jednotlivým cieľovým skupinám, pre koho sa učni v rámci duálneho vzdelávania pripravujú je rozdelenie podnikov na tie veľké, na ktorých však v týchto krajinách nie je duálne vzdelávanie primárne postavené. Najväčšiu skupinu pre duálne vzdelávanie tvoria malé a stredné podniky, na ktorých stojí tento duálny systém vzdelávania. Pre tieto podniky sú vytvorené rôzne schémy ako vytváranie centier excelentnosti a kompetentnosti, ktoré zabezpečujú vzdelávanie učňov pre tieto malé podniky. Takéto centrá sú spolufinancované štátom a komorami. Otázkou ostáva samotný proces realizácie praktického vyučovania a praxe, ktorý sa v Nemecku, či Rakúsku riadi regulami komôr alebo školskými pravidlami, tak ako je tomu napríklad v Dánsku. 
O popularite duálneho systému vzdelávania netreba polemizovať. Nízka miera nezamestnanosti, konkurencieschopnosť pracovnej sily ako aj vysokokvalifikovaná pracovná sila sú silné argumenty, prečo by sa ostatné krajiny EÚ, ak  prejavia záujem mali pripojiť k duálnemu systému vzdelávania. Na začiatku konferencie bolo jednoznačne povedané, že duálny systém vzdelávania sa nedá prevziať ako celok, ale krajina si môže vybrať tie prvky, ktoré uzná za vhodné, a tie potom následne adaptovať na svoj systém OVP. Za týmto účelom Nemecko, Dánsko, Rakúsko, Švajčiarsko a Luxembursko vydali výzvu, v ktorej vyzývajú členské štáty na pridanie sa k dialógu na multilaterálnej úrovni pri zavádzaní prvkov duálneho vzdelávania do ich systémov OVP. Tieto aktivity majú byť zastrešené prostredníctvom Európskej Aliancie pre učňovské vzdelávanie. Slovenská republika v rámci workshopov vyjadrila podporu zavádzaniu prvkov duálneho vzdelávania do systému OVP v SR s odôvodnením historického vývoja, blízkosti oboch systémov ako aj početným zastúpením nemeckých a rakúskych firiem na Slovensku. 

6.   Osobitne vyhodnotený očakávaný prínos ZPC
Odporúčania pre rezort školstva je naďalej sa aktívne podieľať v rámci Európskeho semestra na európskych politikách v oblasti OVP z dôvodu jeho referencovania a tvorby nových krátkodobých opatrení pre obdobie rokov 2015 - 2017 so zreteľom na strategické cieľa Európa 2020 a ET 2020. V rámci potencionálnej spolupráce je potrebné využiť všetky dostupné platformy a nástroje na európskej úrovni, medzi ktoré patrí aj aktuálny program ERASMUS+. Je potrebné pokračovať v medzinárodnej spolupráci s doterajšími partnermi (Nemcko, Rakúsko, Švajčiarsko) ako aj možnosť rozšíriť spoluprácu v rámci príkladov dobrej praxe na ďalšie krajiny, ktoré majú sformované systémy duálneho vzdelávania (Dánsko, Luxembursko, Holandsko, Maďarsko).

7.    Spôsob zverejnenia výsledkov ZPC, prenos získaných informácií
Správa zo ZPC.
Súhlasím so zverejnením správy na internete
áno
Správu vypracovali: Mgr. Karol Jakubík
Dátum: 9. 6. 2014
Správu schválil: 
Ing. Marian Galan, riaditeľ odboru stredných odborných škôl a konzervatórií MŠVVaŠ SR

Mgr. Zdenko Krajčír, generálny riaditeľ sekcie regionálneho školstva MŠVVaŠ SR